Steklarstvo ima v Rogaški Slatini dolgoletno tradicijo. Šolski center Rogaška Slatina je tako edina šola v Sloveniji, ki ponuja izobraževanje za steklarske poklice. Pri njih se lahko izobražujete za tehnika optika/tehnico optičarko, tehnika steklarstva/tehnico steklarstva ali za steklarja (vajeniški program). Ker gre za edinstvene programe v Sloveniji, se k njim vpisujejo mladi iz vseh koncev države, nekaj pa jih prihaja tudi iz sosednje Hrvaške. Med tednom šola omogoča tudi nastanitev v dijaškem doku, ki deluje v okviru šole.
Steklo postaja vse bolj priljubljen material, zato je steklarstvo področje, ki potrebuje izobražen kader.